Bad Ems

Bad Ems je kúpeľné mesto v nemeckej spolkovej krajine Porýnie-Falcko na rieke Lahn, administratívne centrum okresu Rhein-Lahn.

K 31. decembru 2015 tu žilo 9 229 obyvateľov.http://www.statistik.rlp.de/fileadmin/dokumente/berichte/A/1033/A1033_201522_hj_G.pdf

 Poloha 
Bad Ems sa nachádza cca 40 km západne od biskupského mesta Limburg an der Lahn a cca 20 km východne od Koblenzu. Leží na oboch brehoch rieky Lahn, na juhu ho obklopuje pohorie Taunus, na severe Westerwald. Okrem toho sa vyznačuje krásnym okolím, ktoré vytvára kľukaté riečne údolie.

 Dejiny 
V rímskej dobeCliff Alexander Jost: Der römische Limes in Rheinland-Pfalz. 2. Aufl. Koblenz 2006. sa v priestore dnešného centra nachádzal kastel po ktorom sa však nezachovali žiadne pozostatky. V okolí sú dodnes viditeľné zvyšky antického limitu, oddeľujúceho v 1. - 3. storočí provincie rímskeho impéria od slobodnej Germánie.

Prvá písomná zmienka o meste pochádza z roku 880. V roku 1324 mu cisár Ľudovít IV. udelil mestské práva.Hans-Jürgen Sarholz: Geschichte der Stadt Bad Ems. 2. Aufl. Bad Ems 1996, S. 62 ff. Roku 1913 bol mestu pridaný dodatočný názov Bad (kúpele).

V 16. a 17. storočí nadobudol Bad Ems význam ako kúpeľné mesto a v 19. storočí sem zavítala celá rada vtedajších prominentných osobností, napr. ruskí cári Mikuláš I. a Alexander II., cisár Viliam I., alebo umelci ako Richard Wagner či Dostojevskij.

V roku 1870 bola z kúpeľov odoslaná emžská depeša, ktorá napomohla k rozpútaniu prusko-francúzskej vojny.

V roku 1947 sa stal Bad Ems sídlom Štatistického úradu spolkovej krajiny Porýnie-Falcko a roku 1969 sídlom novozaloženého okresu Rhein-Lahn.

V okolí mesta sa dlhú dobu ťažili striebro, olovo, meď a zinok.

 Demografia 
Údaje z rokov 1871 až 1987 pochádzajú zo sčítania obyvateľstva:
 rok  počet 1815  912 1835  2 551 1871  5 464 1905  6 791 1939  7 726 1950  9 308 rok  počet 1961  9 700 1970  9 917 1987  9 097 2005  9 363 2008  9 216 2009  9 179 rok  počet 2010  9 055 2011  8 978 2012  9 023 2013  9 025 2014  9 010 2015  9 229
Najvyšší počet obyvateľov bol v roku 1977 - 10 332.Statistisches Landesamt Rheinland-Pfalz – Regionaldaten

 Partnerské mestá 
  Blankenfelde-Mahlow, Nemecko
  Cosne-Cours-sur-Loire, Francúzsko
  Droitwich Spa, Spojené kráľovstvo

 Referencie 

 Iné projekty 

 Externé odkazy 
 Oficiálna stránka
 Kúpeľné mesto Bad Ems a Lahnhöhenweg 

Kategória:Mestá v Porýní-Falcku
Kategória:Kúpele v Nemecku